**Referat fra møte i Nesodden menighetsråd onsdag 26.april 2023 kl. 1900 – 2100.**

Sted: Menighetshuset

Til stede: Svein Hunnestad, Gry Skurdal, Arne Bjerke, Halvor Håkanes, Bjarte Hunnestad, Hilde Strøm, Randi Hannisdal,

Kopi: Kirkekontoret

|  |  |  |
| --- | --- | --- |
| Sak 34/23 | **Godkjenning av innkalling til møte 26.04.2023. Godkjenning av referat fra møte 22. mars 2023.** Overskrift i innkallingen rettet fra Referat til Agenda. Innkalling godkjent.Referat godkjent. | Alle |
| Sak 35/23 | **850 år – jubileumsbok (20 minutter)**Ann Turi Ford orienterte om boka som skal være både historiefortelling og oppslagsverk. Hun har gjort grundige undersøkelser og funnet mye interessant på kirkeloftet. Espen Tjernshaugen og Eivind Bratlie har vært til stor hjelp i arbeidet. Hun vil nå søke om mer penger til prosjektet. Nesodden fellesråd søkes om midler til å ta vare på gjenstandene i kirken.Hun foreslår et seminar i forbindelse med boklanseringen som vil skje en gang på nyåret 2024.NB! Lik og del 850-årssiden på Facebook! | ATF/Alle  |
| Sak 36/23 | **Orgelsaken**900 000 er bevilget fra Sparebankstiftelsen DNB. Vi har nå kr. 2 200 000, og kirkevergen har sendt søknad til kommunen om restfinansiering (2 190 000)Fra Lions har vi fått 100 000, fra Kiwanis 120 000.Filharmonikerne på Nesodden vil gi to gratiskonserter i halvåret! | HH/HS |
| Sak 37/23 | **Møte ressursgruppe for 850 års jubileet** Forberedelser og oppgaver til møtet tirsdag 9. mai kl. 19-21 på menighetshusetRessursgruppen består bl.a. av politikere, representanter for de andre kirkene på Nesodden, rektorer, frivillige m.fl.Det blir servert kaffe og (bestilte) kaker. Bjarte, Gry, Øivind og Pål bistår. Svein og Arne jobber videre med programmet. | Alle |
| Sak 38/23 | **Godkjenning av årsmelding for Nesodden menighetsråd 2022**Årsmeldingen er ikke helt klar, men et utkast er sendt medlemmene i MR. Innspill sendes Randi innen onsdag 3. mai.Formatet på årsmeldingen bør fornyes, men det blir ikke gjort i denne omgang. | RH/alle |
| Sak 39/23 | **Orienteringer fra sognepresten**Det pågår arbeid med vann&avløp og drenering rundt prestegården.Flere har påpekt at det er veldig pent på kirkegården. Dette takket være Bjørn Erik Kilstrøm.Påsken: På langfredag var det 126 besøkende på kombinert gudstjeneste og konsert . Denne type gudstjenester trekker mange til kirken som ikke kommer så ofte ellers.På førstkommende gudstjeneste 30. 4 blir det en konfirmasjonsdåp. Kirkekaffe ute. | SH |
| Sak 40/23 | **Orientering fra Fellesrådet**Kirkevergen orienterte om en artikkel om jubileet og om søknad om restfinansiering.Vår nye sogneprest Kristine Skree Kristiansen skal presenteres i Kirkespeilet . | EK/AB/HS |
| Sak 41/23 | **Tirsdagsmiddagen våren 2023. Åpen diskusjon om hvordan dette kan videreføres høsten 2023**Siste gang før sommeren 2.5. Det har vært et vellykket semester for tirsdagsmiddagen.Høstsemesteret planlegges på neste møte. | EK/Alle |
| Sak 42/23 | **Kirkevalget 2023** Gry skal sende presentasjoner av kandidatene til Kirkespeilet. | GS |
| Sak 43/23 | **Kirkeverter** Gry setter opp ny liste gjeldende fra midten av juni . | GS |
| Sak 43/23 | **Eventuelt*** Kirkeakademiet – lørdag 25.03 kl. 1600. Interessant om Hans Nielsen Hauge. 40-45 oppmøtte.
* Åpen kirke fortsetter fram til pinse.
* Nesodden videregående skole – møte med medialinjen 5.5. kl. 12 for befaring i kirken og for å diskutere hvordan de kan hjelpe til med produskjon i forbindelse med kirkejubileet. Ønske om å få med Eivind Bratlie.
* Møte i trosopplæringsutvalget 26.4. Det har vært få møter i utvalget pga pandemi og permisjoner, men arbeidet med barn og konfirmanter har gått sin gang. Fra nå av planlegges det 4 møter i året. Det er ønskelig med nær kontakt med menighetsrådene og innspill/behov fra dem.
* Forslag om å invitere Hans Jürgen Schorre for å få Grønt utvalg opp å gå, og arrangere en gudstjeneste med temaet «Skaperverkets dag».
 | Alle |

**Neste møte i menighetsrådet:**

**24. mai**